PATVIRTINTA

 Vilniaus vaikų ir jaunimo klubo „Meteoras“

 direktoriaus 2017 m. birželio 16 d.

 įsakymu Nr. V-49

**PRIĖMIMO Į VILNIAUS MIESTO VAIKŲ IR JAUNIMO KLUBĄ „METEORAS“ TVARKOS APRAŠAS**

1. **BENDROSIOS NUOSTATOS**
2. Priėmimo į Vilniaus vaikų ir jaunimo klubą „Meteoras“ tvarkos aprašas (toliau – Aprašas) nustato vaikų ir jaunimo (toliau – Ugdytiniai) priėmimo į Vilniaus vaikų ir jaunimo klubą „Meteoras“, (toliau – Klubas) tvarką.
3. Šiame Apraše vartojamos sąvokos:
	1. **vaikas** – žmogus iki 18 metų, išskyrus atvejus, kai Lietuvos Respublikos įstatymuose nustatyta kitaip;
	2. **jaunimas** – asmenys nuo 14 iki 29 metų;
	3. **socialinės rizikos šeima** – šeima, kurioje auga vaikų iki 18 metų ir kurioje bent vienas iš tėvų piktnaudžiauja alkoholiu, narkotinėmis, psichotropinėmis ar toksinėmis medžiagomis, yra priklausomas nuo azartinių lošimų, dėl socialinių įgūdžių stokos nemoka ar negali tinkamai prižiūrėti vaikų, naudoja prieš juos psichologinę, fizinę ar seksualinę prievartą, gaunamą valstybės paramą panaudoja ne šeimos interesams ir todėl iškyla pavojus vaikų fiziniam, protiniam, dvasiniam, doroviniam vystymuisi bei saugumui. Socialinės rizikos šeimai priskiriama ir šeima, kurios vaikui įstatymų nustatyta tvarka yra nustatyta laikinoji globa (rūpyba).
4. Laisvu nuo Ugdytiniams skirtos veiklos metu, atsižvelgiant į poreikius, Klube gali būti organizuojamas suaugusiųjų neformalusis švietimas ar kita miesto bendruomenei skirta veikla.
5. Už neformaliojo švietimo paslaugas Klube mokama Vilniaus miesto savivaldybės (toliau – Savivaldybė) tarybos nustatyta tvarka.
6. Klube būreliai ir studijos gali būti steigiami atsižvelgiant į Ugdytinių interesus, tėvų pageidavimus, pedagogų ir kitų darbuotojų pasirengimą ir turimą materialinę bazę.
7. Neformalusis Ugdytinių švietimas būreliuose ir studijose organizuojamas pagal Klubo direktoriaus patvirtintas programas.
8. Aprašas skelbiamas Klubo svetainėje www.klubasžvaigždutė.vilnius.lm.lt
9. **PRIĖMIMAS**
10. Klubą gali lankyti vaikai nuo 3 metų ir jaunimas iki 29 metų, atsižvelgiant į Klubo specifiką ir programų pasiūlą.
11. Klubą gali lankyti ir nariai, t. y., vaikai ir jaunimas, dalyvaujantys Klubo visuomeninėje veikloje, siūlomose socializacijos ir kitose programose bei kultūriniuose renginiuose, bet nelankantys būrelių ir studijų.
12. Į Klubą priimami Vilniaus miesto savivaldybės teritorijoje gyvenantys arba Klubo seniūnijos teritorijoje esančiose bendrojo ugdymo mokyklose besimokantys Ugdytiniai. Kitų savivaldybių teritorijoje gyvenantys ir besimokantys pagal bendrojo ugdymo programą Ugdytinai priimami tik esant laisvų vietų.
13. Ugdytiniai dalyvauti neformaliojo švietimo programose priimami atsižvelgiant į Ugdytinių ar jų tėvų pageidavimus, saviraiškos poreikius, gebėjimus, amžių bei Klubo intelektualines ir materialines galimybes. Pirmumo teisė renkantis neformaliojo švietimo programas suteikiama Ugdytiniams iš socialinės rizikos šeimų.
14. Pagrindinis narių priėmimas į Klubą vyksta nuo rugpjūčio 25 d. iki spalio 1 d.
15. Ugdytiniai į Klubą gali būti priimami visus mokslo metus.
16. Klubo būrelių ir studijų vadovai darbą pradeda rugsėjo 1 d. ir iki spalio 10 d. privalo sukomplektuoti Klubo vadovo įsakymu patvirtintas grupes.
17. Klube mokslo metai pradedami spalio 1 d. ir baigiami birželio 30 d.
18. Priėmimo procedūros tvarką patvirtina Klubo vadovas pritarus Klubo tarybai.
19. Atostogų metu ugdomoji veikla organizuojama vadovaujantis Klubo vadovo patvirtinta tvarka. Atostogų metu ir pasibaigus mokslo metams Ugdytiniams gali būti siūlomos tokios neformaliojo ugdymo veiklos: kūrybinės, kelionių, kraštotyros, aplinkosaugos stovyklos, plenerai, atviros pamokos ir kt.

**III. PRIĖMIMO DOKUMENTŲ ĮFORMINIMAS**

1. Ugdytinių priėmimas įforminamas dvišale mokymo sutartimi. Mokymo sutartyje nurodomos mokymo sutarties šalys, mokymosi programa, šalių įsipareigojimai, mokymo sutarties terminas, jos keitimo, nutraukimo pagrindai ir padariniai.
2. Abu sutarties egzempliorius pasirašo Klubo vadovas ir Ugdytinis, jeigu jis yra pilnametis, arba Ugdytinis nuo 14 iki 18 metų, turėdamas tėvų (rūpintojų) rašytinį sutikimą. Už Ugdytinį iki 14 metų jo vardu sudaro tėvai (globėjai), veikdami išimtinai jo interesais.
3. Mokymo sutartis registruojama Mokinių registre (vadovaujantis Lietuvos Respublikos švietimo ir mokslo ministro 2015 m. rugsėjo 1 d. įsakymu Nr. V-946 „Dėl mokinių, dalyvaujančių neformaliojo vaikų švietimo veiklose, apskaitos“).
4. Prie mokymo sutarties pridedama ugdytinių sveikatos būklės kopija ir gimimo liudijimo ar paso kopija.

**IV. INFORMAVIMAS APIE PRIĖMIMĄ**

1. Apie Klubo siūlomas programas, Ugdytinių priėmimo datas skelbiama Klube, Vilniaus miesto švietimo įstaigose, Savivaldybės interneto svetainėje, Klubo interneto svetainėje ir www.neformalusugdymas.lt.

**V. APRAŠO VYKDYMO PRIEŽIŪRA IR ATSAKOMYBĖ**

1. Klubo vadovas atsako už šio Aprašo paskelbimą Klubo bendruomenės nariams (Ugdytiniams, jų tėvams (globėjams, rūpintojams)) ir kitiems suinteresuotiems asmenims.
2. Už Aprašo vykdymo pažeidimus atsako Klubo vadovas Lietuvos Respublikos įstatymų nustatyta tvarka.
3. Už Aprašo vykdymo Klube kontrolę atsako Savivaldybės administracijos Jaunimo reikalų skyrius.